דילר ושמרת הכירו בשנות השישים, אך רק בשנות השמונים חודש הקשר ביניהם ובהמשך הם עברו לחיות כבני זוג. בשנות האלפיים חלה דילר בסרטן העור, אשר התפשט לעצמות. ב־14 באפריל 2003, בדיוק 20 שנה אחרי הפריצה למוזיאון, נישא הזוג, אולם שמרת המשיכה לחיות בארצות הברית ודילר בתל אביב. באפריל 2004 מת דילר ועם מותו ציווה את כל רכושו לשמרת, כשהוא מפרט אתרים שונים בהם הוחזק רכושו. הוא גם הנחה אותה לא לנסות למכור בעצמה את השעונים, אלא לעשות זאת באמצעות עורך דין פלילי, וכך אכן עשתה.
שמרת נחקרה ומסרה שלא ידעה מה מקור השעונים ולא שמעה על המוזיאון לאמנות האסלאם. בפשיטות של המשטרה על המקומות אותם ציין דילר בצוואתו, כמו גם בחיפושים שערכו משטרות נוספות בעולם נמצאו שעונים נוספים. בסופו של דבר 88 פריטים הוחזרו למוזיאון והם מוצגים בו באגף מאובטח, ו־13 פריטים טרם נמצאו.
סיבת אי קשירת דילר לפריצה בשלב החקירה הראשונית.
שיטת הביצוע של ההתפרצות הייתה מאפיין שתאם היטב את פעילותו הפלילית הקודמת של נעמן דילר.
עם זאת, פעילותו הפלילית של דילר כללה בין השאר גם זיוף מסמכים ובהם דרכונים וכך יצא מישראל קודם ההתפרצות בזהות אמיתית, אך חזר אליה בזהות בדויה, כך שלפי רישומי ביקורת הגבולות, הוא לא היה בישראל בזמן האירוע. גם לאחר ההתפרצות הוא יצא מהארץ בשלב כלשהו בזהות בדויה וכאשר חזר מאוחר יותר בזהותו האמיתית, הרי שהיה לו, לכאורה, אליבי מושלם למועד ההתפרצות והוא לא נקשר כלל לפרשה עד גילויה אחרי מותו.
ג'ונטינת'
ג'ונטינת
High as Hope
High as Hope (בעברית: גבוה כמו התקווה) הוא אלבום האולפן הרביעי של הלהקה הבריטית פלורנס אנד דה מאשין. האלבום יצא לאור ב-29 ביוני 2018 על ידי חברות התקליטים ריפבליק רקורדס ווירג'ין EMI. מתוך האלבום יצאו שלושה סינגלים.
נסרין קדרי (אלבום)
נסרין קדרי הוא אלבום הבכורה של הזמרת הישראלית נסרין קדרי. האלבום יצא לאור ב-22 בספטמבר 2014, על ידי חברת התקליטים ליאם הפקות.
רקע והפקה.
בשנת 2012 זכתה קדרי בתוכנית המציאות "אייל גולן קורא לך", בעקבות כך, זכתה בפרס חוזה ייצוג בחברה של הזמר אייל גולן ליאם הפקות והפקת אלבום בכורה. כבר באותה השנה, החלה קדרי לעבוד על האלבום. ב-19 ביולי הוציאה את הסינגל הראשון מתוכו, וסינגל הבכורה שלה, "מה היא אהבה". בהמשך, הוציאה עוד ארבעה סינגלים מתוך האלבום שזכו להצלחה. בצאת האלבום סיפרה קדרי, "בשנתיים וחצי האחרונות, יחד עם אייל גולן והמנהל שלי חגי אוזן, גיבשנו את הקו המוזיקלי לאלבום, ליקטנו שירים, טקסטים ולחנים והקלטנו שנים עשר השירים שמהווים את האמת הפנימית שלי במוזיקה. האלבום הינו אישי. כל אחד מהשירים מתייחס לפרק כזה או אחר בחיי. אני גאה בתוצאה המוגמרת".
האלבום משלב בתוכו שירים בעברית וערבית, שנכתבו, הולחנו והופקו על ידי מפיקים ופזמונאים שונים, בהם תמיר צור, רותם כהן, פאר טסי ושי ראובני.
ביקורת.
בן שלו מהארץ ביקר את האלבום באופן מעורב באומרו, "המחצית הראשונה של האלבום טובה, ולא בכדי: היא כוללת בעיקר שירים קצביים ואת "אנא בחיבאק" ו"חייאתי". ההסתייגויות מהאלבום מתחילות לצוץ רק במחצית השנייה שלו, שבה הערבית נעלמת כליל והתמטיקה הרומנטית הצפויה מתחילה לעייף. אבל בעידן הסינגל הסלולרי חצי אלבום טוב זה הישג לא מבוטל, ומכיוון שנראה שקדרי היא רצה למרחקים לא קצרים, יש לקוות שבהמשך הדרך, עם קצת יותר ערבית במיקס ועם קאדר כותבים פחות הומוגני מבחינה מחשבתית, היא תוסיף ותשתפר. זהו, עכשיו אפשר לעבור לפרשנויות הפוליטיות, החברתיות, המגזריות והמגדריות".
אנני (זמרת)
אן ליליה ברגה סטרנד (באנגלית: Anne Lilia Berge Strand; נולדה ב-21 בנובמבר 1977), הידועה בשם הבמה אנני (Annie), היא זמרת-יוצרת, מפיקה מפיק מוזיקלית ודי ג'יי נורווגית.
ביוגרפיה.
אנני נולדה בשנת 1977 בטרונדהיים, נורווגיה וגדלה בעיירת החוף קריסטיאנסנד. אביה של אנני, היה מנגן בעוגב בכנסייה, הוא נפטר מסרטן כאשר אנני הייתה בת 7. לאחר סדרת מהלכים עברו אנני ואמה, מורה לאנגלית ודת, לעיר השנייה בגודלה בנורווגיה, ברגן, כאשר אנני הייתה בת 13. בגיל 13 החלה אנני לשיר במקהלות.
חיים אישיים.
אנני מתגוררת בברלין, זאת לאחר שעברה בשל שפונתה מהדירה בברגן בה התגוררה כיוון שהיא עתידה להפוך למלון. בבעלותה היה חתול בשם ג'ואי, אותו קראה על שמו ג'ואי ראמון וגם ג'ואי מיינטיר מההרכב ניו קידס און דה בלוק. ג'ואי נפטר ב-29 בינואר 2010.
אנני היא קוראת נלהבת ועוקבת אחר הפוליטיקה העולמית. היא מיודדת עם המוזיקאית פיצ'ז. ההשפעות המוזיקליות שלה כוללות את מדונה, סנט אטיין, את פט שופ בויז וגם את קייט בוש. יש לה חגורה ירוקה בקראטה.
בשנת 2020 הוציאה את "American Cars" כסינגל המוביל מתוך אלבומה השלישי, "Dark Hearts". בהמשך, הוציאה את "The Bomb" כסינגל השני.
יהודים אתיופים
אפקט סיבק
אפקט סיבק הוא אפקט פיזיקלי המשמש למדידה מדויקת ורגישה מאוד של טמפרטורה וליצירת כוח חשמלי (חוק קולון) על ידי הפרש טמפרטורות בין שני צמתים.
זו תופעה בה מתח נוצר בפרופורציה להפעלת גרדיאנט טמפרטורה. האפקט התגלה על ידי הפיזיקאי תומאס יוהאן סיבק (1831-1770)
בשנת 1822.
ניתן להשתמש באפקט על ידי יצירת מעגל חשמלי משני צמתים המורכבים ממתכות שונות בעלות טמפרטורה שונה. במעגל ייווצר פוטנציאל חשמלי לאורך גרדיאנט הטמפרטורה.
את הטמפרטורות ניתן למדוד בעזרת צמד תרמי אשר מודד את הפרש הפוטנציאל בין שני הצמתים, הפרופורציונלי להפרשי הטמפרטורה.
תופעה זו נכללת באפקט התרמו-אלקטרי.
אפקט סיבק הוא דוגמה קלאסית לכוח אלקטרו-מניע (EMF) המייצר מתחים וזרמים חשמליים שניתן למדוד.
גילוי האפקט.
סיבק שם לב לסטיית מחט מצפן כאשר היא נמצאת בלולאה סגורה בין שתי מתכות שונות או מוליכים למחצה המחוברים בשני צמתים בעלי הפרש טמפרטורה.
בעקבות תצפית זו, בשנת 1822 סיבק הכריז שהפרש טמפרטורות יכול ליצור מגנטיזציה.
לאחר מכן גילה ארסטד את האינטראקציה בין הזרם החשמלי והמחט המגנטית. בעקבותו חוקרים רבים אחרים חקרו את הקשר בין זרמים חשמליים ושדות מגנטיים ביניהם אנדרה מרי אמפר, ז'אן-בטיסט ביו, פליקס סבר, פייר-סימון לפלסס ולבסוף הוצע שהתצפית של סיבק לא נגרמה כתוצאה מהמגנטיזציה אלא כתוצאה מזרם תרמו-אלקטרי הזורם במעגל סגור.
לאחר גילוי האלקטרון ומטענו הבסיסי, הבינו שאפקט סיבק הוא זרם חשמלי מושרה שלפי חוק אמפר יוצר את השדה המגנטי ומטה את מחט המצפן.
הסבר פיזיקלי.
הפרש טמפרטורה מייצר פוטנציאל חשמלי המניע זרם חשמלי במעגל סגור.
במתכות אלקטרונים יכולים לנוע בחופשיות לאורך המתכת כולה, מבלי להיות קשורים לגרעיני האטום. הימצאותם של האלקטרונים החופשיים מאפשרת מוליכות חשמלית טובה והולכת חום.
האלקטרונים החופשיים נמצאים בצפיפות שונה במתכות שונות, כאשר מצמידים שתי מתכות שונות אחת לשנייה, אלקטרונים מהמתכת בעלת הצפיפות הגבוהה יעברו למתכת בעלת הצפיפות הנמוכה.
מעבר האלקטרונים הזה יוצר מתח חשמלי, המתכת שהייתה יותר צפופה בהתחלה איבדה אלקטרונים ולכן תהיה טעונה חיובית והמתכת שאליה עברו האלקטרונים תטען במטען שלילי.
צפיפות האלקטרונים יכולה להשתנות גם בעקבות חימום המתכת. במתכת רגילה (לא טעונה) צפיפות האלקטרונים תהיה אחידה לאורך כל המתכת, אם נחמם צד אחד של המתכת האלקטרונים ינועו לצד ה"קר" יותר, צפיפות האלקטרונים כבר לא תהיה אחידה וזה יצור הפרש מתחים בין קצוות המתכת.
אפקט סיבק מדגים שילוב של שתי תכונות אלו, כאשר הצמתים מוחזקים בטמפרטורות שונות נגרם שינוי בצפיפות האלקטרונים וכתוצאה מכך נוצר זרם בחוט, ובנקודת המגע האלקטרונים זורמים מהצפיפות הגבוהה לנמוכה ונוצר מתח מגע.
צפיפות הזרם נתונה על ידי:
formula_1
כאשר V הוא המתח המקומי, formula_2 היא המוליכות המקומית.
formula_3 הוא השדה האלקטרו-מניע המבוטא גם על ידי:
formula_4
כאשר S הוא מקדם סיבק ו formula_5 הוא גרדיאנט הטמפרטורה.
מקדם סיבק.
מקדם סיבק (thermopower) הוא מאפיין של החומר. המקדם משתנה כפונקציה של הטמפרטורה ותלוי בהרכב המוליך.
כאשר formula_6 אפשר לכתוב את גרדיאנט המתח כך:
formula_7
קשר זה משמש למדידת הפרשי הטמפרטורה בעזרת צמד תרמי.
יישומים של אפקט סיבק.
האפקט מייצר אפשרות למחקר עתידי ליצירת כוח חשמלי ללא תחזוקה ולניצול אנרגיה מ'פסולת' של חום.
יחסי אוקראינה–קוריאה הדרומית
יחסי אוקראינה–קוריאה הדרומית הם יחסי החוץ בין קוריאה הדרומית לאוקראינה. יחסים דיפלומטיים בין המדינות כוננו ב-10 בפברואר 1992. קוריאה הדרומית מחזיקה באוקראינה שגרירות בקייב. אוקראינה מחזיקה בקוריאה הדרומית שגרירות בסיאול.
סקירה כללית.
קוריאה הדרומית הכירה בעצמאות אוקראינה ב-30 בדצמבר 1991 וכוננה יחסים דיפלומטיים ב-10 בפברואר 1992. בדצמבר 1992 נפתחה שגרירות דרום קוריאה באוקראינה.
באוקראינה חיים כ-12,000 קוריאנים. קיימת אגודה קוריאנית בחרקוב, ואילו בדרום קוריאה גרים כ-3,000 אוקראינים.
בשנת 2017, צוינו 25 שנה להקמת היחסים הדיפלומטיים בין אוקראינה לרפובליקה של קוריאה וכן צוינו 80 שנה לגירוש הקוריאנים לברית המועצות במרכז החינוך הקוריאני ה-18 בקייב.
בשנת 2022, במהלך הפלישה הרוסית לאוקראינה, הייתה קוריאה הדרומית אחת מהמדינות היחידות ביבשת אסיה שסיפקו סיוע צבאי והומניטרי, והטילו סנקציות כבדות על רוסיה.
זנות בישראל
זנות היא קיום פעילות מינית (לרוב יחסי מין) תמורת תשלום או תמורת טובות הנאה. בישראל אין איסור על מתן שירותי מין תמורת תשלום, אך החל מיולי 2020 נכנס לתוקפו החוק לאיסור צריכת זנות ולפיו יוטל קנס על מבוגר שיצרוך שירותי זנות.
היקף התופעה.